Վլադիմիր Ռոմաշկին

Վլադիմիր Իվանովիչ Ռոմաշկին (էրզ.՝ Йовлань Оло, սեպտեմբերի 6, 1951(1951-09-06), Ichalki, Իչալկովսկի շրջան, Մորդովական Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ - օգոստոսի 29, 2002(2002-08-29), Սարանսկ, Ռուսաստան), 20-րդ դարի մոկշանյան, կարատայի, տերյուխանյան և էրզիական մշակութային գործիչ, բանահավաք, երաժիշտ, կինովավերագրող (փաստավավերագրական կինոնկարներ ստեղծող)։ Ազգությամբ էրզիացի է։


== Կենսագրություն ==
1975 թվականին Վլադիմիր Ռոմաշկինն ավարտել է Սարանսկի Լ. Կիրյուկովի անվան երաժշտական ուսումնարանի դիրիժորային-երգչախմբային բաժինը (արվեստագիտության թեկնածու Ն. Բոյարկինի դասարան), 1980 թվականին՝ Կազանի կոնսերվատորիայի դիրիժորային-երգչախմբային ֆակուլտետը (մանկավարժ Ա. Բուլդակովի դասարան), իսկ 1986 թվականին՝ Մորդովայի լեզվի, գրականության, պատմության, տնտեսության գիտա-հետազոտական ինստիտուտի ասպիրանտուրան (բանահյուսության և արվեստի բաժին)։ 1980-1989 թվականներին եղել է ՄԼԳՊՏԳՀԻ-ի բանահյուսության և արվեստի բաժնի գիտաշխատող։ 1986 թվականին լույս է ընծայվել նրա «Մորդովա-կարատայան ավանդական երգարվեստի որոշ առանձնահատկությունների մասին» մենագրությունը, որտեղ նկարագրել է Թաթարական ԻԽՍՀ կարատայան գյուղերի բանահյուսությունը։ Ավելի ուշ Վլադիմիր Ռոմաշկինը հանդես է եկել որպես սցենարիստ և կինեմատոգրաֆիստ, նրա մասնակցությամբ ստեղծվել են «Կարատայ» և «Ակունքներ» վավերագրական ֆիլմերը։ Նկարահանվել է «Ինչի մասին է երգում «Տորաման» երաժշտական հեռուստաֆիլմում։ 1990 թվականից երաժշտական առարկաներ է դասավանդել է Սարանսկի մշակույթի հանրապետական ուսումնարանում։
Վլադիմիր Ռոմաշկինի ամենահայտնի աշխատանքը Տորամա ազգային երաժշտական խմբի ստեղծումն էր, որի երգացանկում կային էրզիական, մոկշանյան, կարատայան երգեր։ Խմբի երգացանկն իրար էր միավորում մորդովական երկրամասի տարբեր ազգագրական խմբերի ավանդույթներ։ Խումբը մասամբ ընտանեկան էր. այնտեղ ակտիվ մասնակցություն ունեին Վլադիմիր Ռոմաշկինի տղաները՝ Վիտալին և Անդրեյը։
Կյանքի վերջին տարիները, կապված ռուսական վերակառուցողական շարժման հետ, Վլադիմիր Ռոմաշկինը եղել է «Од Вий» (Նոր ուժ) երիտասարդական շարժման առաջնորդ։
2002 թվականի ամռան սկզբին երաժիշտն իրեն վատ է զգացել և հոսպիտալացվել։ Օգոստոսի 29-ի առավոտյան նա վախճանվել է։
Տորամա խումբը շարունակում է համերգներ տալ և ալբոմներ ձայնագրել։


== Վլադիմիր Ռոմաշկինի թանգարան ==

2006 թվականի սեպտեմբերի 6-ին (երաժշտի 55-րդ հոբելյանին) Մորդովիայի Կոչկուրովսկի շրջանի Պոդլեսնայա Տավլա գյուղում բացվել է Վ. Ռոմաշկինի անվան «Էթնո-Կուդո» տուն-թանգարանը։ 1989 թվականին դեռևս երիտասարդ, անծանոթ երաժիշտը Պոդլեսնայա Տավլա գյուղում ձեռք էր բերել փոքրիկ տնակ։ Հետագայում արդեն հայտնի բանահավաքը երազում էր դեպի այդ գյուղ էթնո-զբոսաշրջային երթուղու մասին։ Գյուղը հայտնի էր որպես էրզիական ավանդական փայտափորագրական կենտրոն։ Ավանդույթ է դարձել էրզիական և մոկշանյան երգերի ամենամյա բանահյուսական «Տորամաս տերդի» փառատոն անցկացնելը, որը նվիրված է Վլադիմիր Ռոմաշկինի ծննդյան օրվան։


== Մրցանակներ ==
Մորդովիայի Հանրապետության վաստակավոր գործիչ։
Սուրբ Մարիամի շքանշանի ասպետ՝ աշխարհում ուգրոֆիննական մշակույթի զարգացման և տարածման մեջ մեծ ներդրումների համար (2001 մարտի 7)։
Ա. Ռյաբովի անվան մրցանակի դափնեկիր էրզիերենի պահպանման և զարգացման գործում ներդրումների համար (2002)։


== Ծանոթագրություններ ==


== Արտաքին հղումներ ==
Некролог на Torama.ru Archived 2010-01-27 at the Wayback Machine.